Adwyntkranc to je elymynt krześcijōńskij tradycyje, co symbolizuje upływ sztyrech tydni Adwyntu we kalyndŏrzu liturgicznym Kościoła zachodnigo. Je to tradycyjnie praktyka luterańskŏ, chociŏż przeniosła sie na inksze krześcijōńske zawiyrzyniŏ. Je to zielōny wiyniec ze sztyryma świycami, a czasym tyż z piōntōm, biołōm świycōm na postrzodku. Ôd piyrszyj niydziele Adwyntu zapŏlyniu świyc może tŏwarziszyć czytanie Biblije, nŏbożyństwo i pŏciyrz. We niyskorniyjsze niydziele zapŏlŏ sie ekstra świycã, aże do ôstatnij niydziele Adwyntu zapŏlōm sie wszyjske sztyry. Niykere adwyntkrance zawiyrajōm piōntõ świycã Krystusa, zapŏlanõ we Wilijõ abo w Gody. Zwyk tyn wywodzi sie z ôbtoczyniŏ familijnego, ale rozeszoł sie tyż we publicznym kulcie.